钦定古今图书集成/明伦汇编/闺媛典/第315卷 > 皇清四十八 > 王炯理妻赵氏
## 钦定古今图书集成/明伦汇编/闺媛典/第315卷 > 皇清四十八 > 王炯理妻赵氏

按《镇江府志》：“赵氏，丹徒人，儒家女。年十五，适王炯理。克尽妇道，事孀姑以孝著。姑亡，炯理方卧病，岁值饥疫，赵出簪珥，益以称贷。殓葬毕，从夫远走衡阳。顺治乙酉，夫死，氏年二十五，遗子女各一，间关数千里，流离兵戈间，扶柩归葬。家贫，勤女红，守节历三十六载，饮冰茹血，抚孤成立。有司请旌表。”